section_heading: Životopis
paragraph_text: U svibnju 1716. Hornigold i Bellamy su ujedinili snage s francuskim piratom Olivierom Levasseurom koji je također djelovao u kubanskim vodama. Nastavili su djelovati zajedno tijekom ljeta iste godine pljačkajući uz obalu Kube i Hispaniole. S vremenom je Hornigold zamijenio Benjamina koji je bio u lošem stanju za manju šalupu Adventure. Kada je Hornigold nastavio odbijati napadati britanske brodove, Bellamy i Levasseur su ga svrgnuli te je bio prisiljen vratiti se u Nassau sa šačicom ljudi.